उन्होंने कहा, योगाभ्यास के जरिए मनुष्य बिना किसी खर्च के निरोग रह सकता है। हमारी महान भारतीय संस्कृति में हजारों वर्षों से योग विद्या के जरिए मनुष्य को स्वस्थ्य जीवन जीने की प्रेरणा मिलती आई है। योग पूरी दुनिया को भारतीय संस्कृति की देन हैं। प्रधानमंत्री नरेन्द्र मोदी ने संयुक्त राष्ट्र संघ के स्तर पर विशेष पहल करते हुए भारत की इस प्राचीन योग विद्या को अंतर्राष्ट्रीय स्तर पर मान्यता दिलाई है। इस वर्ष के अंतर्राष्ट्रीय योग दिवस में छत्तीसगढ़ में एक करोड़ लोगों को एक साथ सामूहिक योगाभ्यास से जोड़ने का लक्ष्य है। इस लक्ष्य को पूर्ण करने के लिए सभी लोगों का सहयोग जरूरी है। उन्होंने समाज के सभी वर्गों से इस दौरान योगाभ्यास के कार्यक्रमों से जुड़ने का आव्हान किया है।